ako správne nastaviť termostatickú hlavicu?
chybou pri používaní termostatických hlavíc býva príliš časté manipulovanie a zasahovanie do nastavenej teploty. nastavte si požadovanú teplotu v byte na termostatickom ventile a nechajte systém, nech pracuje za vás.
ďalšou chybou, ktorá tak trochu súvisí s tou prvou je, že v prípade, ak kúrenie zapíname v studenej miestnosti, snažíme sa nastavením najvyššieho stupňa na ventile „skrátiť čas“ na dostatočné vykúrenie miestnosti. všeobecne však platí, že požadované teplo dosiahneme rovnako rýchlo, ak na hlavici nastavíme maximálnu teplotu alebo rovno teplotu, na ktorú chceme mať izbu vyhriatu.
nedostatkom je aj úplné vypínanie vykurovania pri dlhšom opustení bytu. ak sa chystáte domov na dlhú dobu opustiť, voľte na termostatickej hlavici symbol 1 alebo snehovú vločku. zabezpečíte tak aspoň minimálny prietok média v systéme a zabránite zbytočnej strate energie pri príchode domov. vykúrenie domácnosti z veľmi nízkej teploty môže v konečnom dôsledku „vymazať“ zamýšľané úspory. nehovoriac o tom, že takouto manipuláciou môžete poškodiť radiátor.
dbajte na to, aby k hlavici voľne cirkuloval vzduch z miestnosti. neprekrývajte ju závesom drevenými okenicami a podobne. počítajte s tým, že za záclonou alebo závesom je odlišná teplota než v miestnosti.
nezabúdajte na pravidelnú údržbu a vyregulovanie systému. spoľahnite sa na našich odborníkov, ktorí vám okrem nastavenia vykurovacej sústavy môžu poradiť, ako systém správne používať.